Odense Adresse-Contoirs Efterretninger, 1846-06-03
Af de udenlandske Efterretninger kan udhæves, at der alt er udbrudt Fjendtligheder mellem de nordamerikanske Fristaters og Mexikos Tropper, hvis følge Fristaternes Præsident, med Congressens Samtykke, har erklæret Republiken Mexiko Krig. Præsidenten er bleven bemyndiget til at forstærke den staaende Hær med 7000 Mand, indkalde 50,000 Frivillige og anvende 10 Millioner Dollars til Krigsførelsen. Den mexikanske Havn Matamoras bliver stærkt blokeret af Fristaternes Krigskibe, men Handelstanden er meget bekymret. - J det brittiske Overhuus er Kornbillen, med 211 Stemmer, mod 164, altsaa med en Majoritet af 47 Stemmer, anden Gang bleven oplæst. - De franske ministerielle Blade omtale endnu ikke Prinds Ludvig Napoleons Flugt, men Journal des Debats forsikkrer, at Prindsen var over St. Quentin og Ostende ankommen til Engelland, endnu før hans Flugt var bekjendt i Statsfængslet Ham. (Meddeelt.) Landmænds=Forsamlingen i 1846. Du spørger mig Ven, hvorledes det gik med Argonauternes sidste Tog til Colchis efter det gyldne Skind, hvem der fik det og hvad mærkeligt derved er forefalden, eller med andre Ord, hvorledes det i alle Retninger løb af med Landmændenes Forsamling i Odense, Ugen før Pintse-Festen Aar efter Christi Byrd 1846. Det er et meget kort Spørgsmaal Du gjør mig, men jeg vilde behøve lange Dage og en god Huske til fuldstændig at besvare det; Du maa derfor tage til Takke med et Udtog af de ved denne Folkevandring meest fremragende Momenter, thi kun disse har noget fastere, end sædvanligt, heftet sig ved min svage Erindrings-Evne. Din Parabel og Jason finder jeg, i forbigaaende sagt, slet ikke passende paa Sagen; de danske Landmænd, have allerede, for deres Valfarter begyndte, fundet det gyldne Skind; Du kan i Aar, som i Fjor og ad Aare see det i tusinde og atter tusinde Exemplarer paa deres Raps-, Hvede, Rug-, Byg, Boghvede- og Havre Agere, i deres Smør=Tønder, i deres Spare=Kassebøger og i gamle Strømpeskafter paa Kistebunden. De søge derfor ikke at erobre hvad de allerede besidde; de ere klogere end Jason, og ville følgelig have flere saadanne Vædere, som den, der med sin gyldne Uld paa Ryggen blev reden af Nepheles flygtende Børn; der er jo heller ingen Tvivl om, at de ved forenede Kræfter ville formere Racen, og hvortil Enhver, der har noget Begreb om Landevel, vil yde dem baade sit Bidrag og sit bifald. At de, for at løse Opgaven, ofre nogle enkelte Haar af det gyldne Skind, er i sin Orden, og Othenienserne ville nok blive blandt de sidste, som herimod skulle gjøre Jndvending, thi den seneste Kjæmning her i Odense kan i det mindste anslaaes til 14 a 16,000 Rbd.; hvem der især profiterede, var først og fremmest Vognmændene (dog Hestene undtagne, da disse saa at sige aldrig vare af Skaglerne), dernæst Gjæstgiverne, Viinhandlerne, Slagterne, Bagerne, Grønhandlerne, Kjøbmænd, i alle Brancher, Bazaren og Haandværkerne, kort sagt Enhver, som havde courante Artikler ved Haanden. Dog dette Appendix ved Sagen kan jo ikke videre interessere Dig, der hverken har kjøbt eller solgt ved denne Trafik, og jeg vil derfor uden flere Præludier, gaae over til Themaet, naturligviis med Undtagelse af Discussionerne paa Raadhuussalen og den der førte aandige Kamp, hvorom jo en særegen Bog nærmere vil udkomme. Localet er, som Du veed, saa rummeligt, at der ikke var Mangel paa Plads, og den store Sal var festlig udstyret; paa dens Midtvæg mod Nord var under et græsk Tempel Kongens Buste anbragt, omgivet af alle Agerdyrkningens og Have=Kunstens Attributter, og iBaggrunden det danske Flag; ved Siden af Templer paa marmorerede Sokler var anbragt paa den ene Side en Flora og paa den anden en Ceres; lige overfor paa den modsatte Væg var en smuk Tribune opført, paa hvis øverste Flade Præsidenten havde Sæde, og et Trin dybere Hurtigskriverne; foran Præsident=Pladsen, i en lavere Udbygning, fandtes Talerstolen med sit forgyldte Pulpet, og Baggrunden af Pladsen var smagfuldt dekoreret med Drapperier. J en stor Halveirkel om denne Tribune vare Sidde-Pladsene ordnede, og fra hvilke Enhver, i den Orden Man ved Haandsoprækning havde forlangt Ordet, reiste sig og foredrog sit Emne. Jeg vil maaskee nærmere faae Leilighed til at sige Dig et Par Ord om den parlamentariske Orden og Takt som blev brugt ved denne Leilighed.